भारतीय अंतरिक्ष अनुसंधान संगठन
इसरो ने 22 अक्टूबर 2008 को चंद्रयान-1 भेजा जिसने चन्द्रमा की परिक्रमा की। इसके बाद 24 सितम्बर 2014 को मंगल ग्रह की परिक्रमा करने वाला मंगलयान (मंगल आर्बिटर मिशन) भेजा। सफलतापूर्वक मंगल ग्रह की कक्षा में प्रवेश किया और इस प्रकार भारत अपने पहले ही प्रयास में सफल होने वाला पहला राष्ट्र बना।
कार्टोसेट-2बी
कार्टोसैट 2बी (Cartosat-2B) सूर्य तुल्यकाली कक्षा में भारत द्वारा छोडा गया एक पृथ्वी अवलोकन उपग्रह है और यह कार्टोसैट उपग्रहों की श्रृंखला का चौथा उपग्रह है। भारतीय अंतरिक्ष अनुसंधान संगठन द्वारा भारतीय रिमोट सेंसिंग (आईआरएस) उपग्रह श्रृंखला के अंतर्गत निर्मित 17वां उपग्रह है। इस उपग्रह को 116 किलो अल्जीरियन उपग्रह, कनाडा और स्विट्जरलैंड से एक-एक नैनो उपग्रह और एक स्टूसैट पिको सैटेलाइट के साथ 12 जुलाई 2010 को श्रीहरिकोटा में सतीश धवन अंतरिक्ष केंद्र के प्रथम लांच पैड से ध्रुवीय उपग्रह लॉन्च व्हीकल (पीएसएलवी) रॉकेट द्वारा लॉन्च किया गया था।